B&O går all-in på guld med Golden Collection

I anledning af Bang & Olufsens 95-års fødselsdag i år, har Struer-folkene taget ni af sine mest populære klasssikere og givet dem en gylden make-over under navnet Golden Collection. Hvert af de ni produkter er blevet genskabt i guldfarvet aluminium, tekstiler i naturfarver, ægte lammeskind, massiv eg og Carrara marmor.

– Mange af vores kunder får en særligt, følelsesmæssigt forhold til Bang & Olufsen-produkter, ligesom med et højtelsket møbel. Det forhold bliver til varige minder. Derfor fejrer vores Golden Collection ikke blot vores passion for uovertruffent håndværk og lang levetid i design, men også vores 95-årige historie med at skabe minder sammen med vores kunder, siger Bang & Olufsen VP for Design, Gavin Ivester, i en pressemeddelelse.

Golden Collection følger B&O’s Classics-projekt, der blev lanceret i september måned. Her hives originale gamle B&O-produkter ned fra lagerhyldene, restaureres og gøre nutidig. Det første produkt i Classics-serien er pladespilleren Beogram 4000, der i restaureret udgave hedder Beogram 4000C Recreated Limited Edition. Den har en prislap på anselige 75.000 kroner.

Man slipper en del billigere med de ni nye Golden Collection-enheder, der – så vidt jeg kan gennemskue – ikke koster mere end de originale ikke-guld-modeller. Her er en oversigt over de ni nye …

Besosound Balance

Beoplay A9

Beosound 2

Besound A1 2nd Gen

Beoplay H95

Beoplay E8 3rd Gen

Beovision Harmony + Beolab 50/90.

BeoSound Balance (15.000 kr.). Læs vores anmeldelse af originalen her.

Beoplay A9 (18.500 kr.).

Beosound 2 (15.000 kr.).

Beovision Harmony (105.000 kr.)

Beolab 50 (220.000 kr.)

Beolab 90 (550.000 kr.)

Beosound A1 2nd Generation (2.000 kr.). Læs vores anmeldelse af originalen her.

Beoplay H95 (6.000 kr.). Læs vores anmeldelse af originalen her.

Beoplay E8 3rd Generation (2.750 kr.). Læs vores anmeldelse af originalen her.

Golden Collection kan købes på www.bang-olufsen.com, i Bang & Olufsen-butikker og hos udvalgte forhandlere fra 17. november 2020 – Bang & Olufsens officielle 95 års-fødselsdag.

B&O går all-in på guld med Golden Collection